Wie ken die ineenstorting van die mens se lewe wat summier afgedank is, nadat hy vir meer as veertig jaar by dieselfde maatskappy gewerk het, om die een of ander onbenullige rede. Wie is vertroud met die vrees en bewing van ’n vrou en kinders wat ineenkrimp wanneer die dronk pa laataand huis toe kom en almal as sy slaansak gebruik. Wie ken die vrese van die bruid vir die intieme, nadat sy vir baie jare lank deur haar pa of ander familielede seksueel gemolesteer is. Wie ken die verdwasing van die jong seun wat deur andere aangerand en gesodomiseer is. Wie ken die berou van die vrou wat HIV vigs positief is, nadat sy by ’n kantoor partytjie ontrou aan haar man was en dat hy nou besig is om daaraan te sterf nadat sy die siekte aan hom oorgedra het.
Vader in die hemel ek is so dankbaar dat ek die vrymoedigheid kan neem om vanmôre in die Naam van U Seun Jesus na U te kom vir rus en vrede soos wat U die storm in my lewe aan ’n einde bring. Here daar is soveel dinge wat ek nie begryp nie, maar ek weet dat U dit wel eendag, wanneer die lewe vir my aan ’n einde gekom het, sal verklaar. Dankie, dat U my lewe weer kom mooimaak. Amen.